Gløshaugen idrettspark har status som «midlertidig anlegg» i NTNUs planer. Ifølge SiTs idrettssjef regner de fem år i første omgang, men har tro på at det vil ordne seg videre. I tillegg til grunnproblemene, har NTNUs behov for mer plass gjort at man flere ganger har lagt Dødens dal inn i planene. De siste årene har det vært diskutert å samlokalisere hele NTNU på Gløshaugen. Dette kunne ha ført til at idrettsanlegget måtte vike plass for nye bygninger. Denne planen er foreløpig lagt på is, da styret (styrevedtak i mai 2006) ikke ville støtte samlokalisering uten at staten er med på finansieringen.